《泊舟》
宋代·释文珦

泊舟青林傍，日入风色莫。
翩翩群鸟归，各以类相聚。
我生独何群，孤立寡良遇。
落落天壤间，真如惠王瓠。
苦吟复谁扣，直道遭时恶。
齿豁眼已昏，鬒发坐成素。
踯躅中夜起，沾衣苦多露。
仰视天一方，繁星不知数。
故乡何由返，年老忘归路。
良宵苦无悰，明朝又保处。
余生但迍邅，百念空回玛。
感激动悲歌，邻舟还诟怒。
吞声入篷底，局促似罝兔。
行役古所叹，人生亦多误。

作者简介：释文珦（一二一〇——？）（生年据本集卷一〇《看新历》“又看景定新颁历，百岁还惊五十过”推定），字叔向（影印《诗渊》册五页三七九八《宿山庵》署），自号潜山老叟，于潜（今浙江临安西南）人。早岁出家，遍游东南各地，游踪略见集中《闲中多暇追叙旧游成一百十韵》诗，有“题咏诗三百，经行路四千”之句，后以事下狱，久之得免，遂遁迹不出。终年八十馀。诗集已佚，清四库馆臣据《永乐大典》辑群《潜山集》十二卷。事见集中有关诗篇。